Representar les coses microscòpiques: nou pensament ecològic sobre art i ciència
Afecte, Bio Art, Epidemiología, Microscopic, ecología, virologia
Una varietat impressionant de representacions visuals que competeixen i es complementen ens ajuda a entendre el que és immaterial i invisible, pel fet d’assignar una aparença visual a les substàncies microscòpiques i submicroscòpiques. No obstant això, la gran varietat que domina la visualització de les coses microscòpiques suggereix que l’objecte representat manifesta una complexitat que no es pot resumir amb un sol artefacte; ni es tracta d’una cosa monolítica, d’una entitat prístina, ni de la «cosa en ella mateixa», que espera que la desmembrin i la representin. Mitjançant l’anàlisi de les instal·lacions de mitjans mixtos (mixed media) creades per bioartistes com Tagny Duff i Elaine Whittaker, afirmo que el mètode que proposen constitueix una tendència recent en la història de l’art multimèdia vinculat al (re)plantejament ecològic. En examinar disposicions específiques d’objectes, artefactes i processos científics emprats per a manipular, preparar i fer visibles les coses microscòpiques, i en trobar maneres de situar-los junts en el mateix projecte, aquestes artistes revelen noves economies alternatives de la naturalesa que poden modificar la manera que tenim d’entendre les coses microscòpiques.
https://raco.cat/index.php/Artnodes/article/view/285095